open-index/open-wikipedia-markdown huggingface dataset:
Ålands statistik- och utredningsbyrå

**Ålands statistik- och utredningsbyrå**, lyhyemmin **ÅSUB**, on ahvenanmaalainen riippumaton instituutti, jonka päätehtäviä ovat toimia Ahvenanmaan virallisena tilastoviranomaisena sekä harjoittaa tutkimus- ja selvitystoimintaa.

ÅSUB tuottaa virallista tilastotietoa päätöksenteon, keskustelun ja tutkimuksen tueksi monilla eri aloilla. Tutkimus- ja selvitystoiminnan keskiössä on yhteiskuntataloudellinen alue, mutta toiminta kattaa myös monia muita yhteiskunnallisesti merkittäviä kysymyksiä.

## Tehtävät
ÅSUB tuottaa virallista tilastotietoa päätöksenteon, keskustelun ja tutkimuksen tueksi useilla eri aloilla. Tämä tarkoittaa, että ÅSUB kehittää, laatii ja levittää tilastoja, koordinoi tilastotuotantoa Ahvenanmaalla sekä toimittaa tilastotietoja kansainvälisille järjestöille. Tilastoille asetetaan vaatimukseksi riippumattomuus, relevanssi, vertailukelpoisuus, hyvä laatu ja tieteellinen perustelu sekä tietojen antajien oikeuksien ja luottamuksellisuuden kunnioittaminen. Helppokäyttöiset tilastot ovat jokaisen demokratian tärkeä rakennuspalikka. ÅSUB toteuttaa myös erilaisia tilastollisia käsittelyjä, analyyseja ja ennusteita tilaajien toimeksiannosta. Lisäksi ÅSUB osallistuu pohjoismaiseen ja kansainväliseen tilastoyhteistyöhön.

## Lähteet
Lift Your Skinny Fists Like Antennas to Heaven

**Lift Your Skinny Fists like Antennas to Heaven** on 9. lokakuuta 2000 julkaistu kanadalaisen post-rock-yhtyeen Godspeed You! Black Emperorin toinen studioalbumi. Albumilla on neljä noin 20 minuutin pituista kappaletta. 

## Kappaleet
Albumin kappalelista sisältäen crescendojen nimet.

## Kokoonpano
**Godspeed You! Black Emperor**
*Sophie Trudeau&nbsp;– viulu
*Norsola Johnson&nbsp;– sello
*David Bryant&nbsp;– sähkökitara
*Thierry Amar&nbsp;– bassokitara
*Aidan Girt&nbsp;– rummut
*Mauro Pezzente&nbsp;– bassokitara
*Bruce Cawdron&nbsp;– rummut
*Roger Tellier-Craig&nbsp;– sähkökitara
*Efrim Menuck&nbsp;– sähkökitara

**Muut**
*Daryl Smith&nbsp;– Äänitys
*Brian Cram&nbsp;– puhallinsoittimet
*Alfons&nbsp;– torvi

## Lähteet

## Aiheesta muualla

* Lift Your Skinny Fists Like Antennas To Heaven -albumi Discogs-sivustolla
Rupert Deutzilainen

**Rupert Deutzilainen** (n. 1070–1135), oli benediktiiniapotti, mystikko ja teologi, Bernhard Clairvaux'laisen aikalainen ja sukulaissielu. 

Rupert vietti nuoruutensa Pyhän Laurentiuksen benediktiiniläisluostarissa Liègessä. Teologisiin kiistoihin sotkeutuneena, kun tiukat traditionalistit pitivät häntä virheellisesti dialektisena modernistina, hänen piti vastustajien pakottamana vetäytyä Siegburgin luostariin. Siellä hän viipyi vuoteen 1120 asti, jolloin hänestä tuli Deutzin luostarin apotti. Siellä hän myös kuoli. Rupert Deutzilainen oli epätavallisen tuottelias kirjailija, mutta ilman omaperäisiä ajatuksia ja menetelmiä. Hänen kirjallisista teoksistaan ​​on mainittava liturginen hetkipalvelusta käsittelevä teos *De divinis officiis*, joka käsittää 12 kirjaa, dogmaattinen *De voluntate Dei* ja suuri eksegeettinen *Commentarius de operibus sanctae Trinitatis*, käsittäen 42 kirjaa, jossa hän selitti lähes koko Raamatun. 

## Lähteet

## Aiheesta muualla
*Abigail Ann Young: The Fourth Gospel In The Twelfth Century: Rupert Of Deutz On The Gospel Of John 1998
Zülpich

**Zülpich** on kaupunki Nordrhein-Westfalenissa läntisessä Saksassa. Siellä harjoitetaan muun muassa kemian teollisuutta ja autoalan alihankintaa. Kaupungin väkiluku on noin 21&nbsp;000. Noin kolmasosa Zülpichin väestöstä asuu kantakaupunki Zülpichissä.

## Maantiede
Zülpich sijaitsee noin 35 kilometriä Kölnistä etelälounaaseen. Maanteitse etäisyys on noin 52 kilometriä.

## Historia
Varhaisin kirjallinen maininta Zülpichistä on vuodelta 70 jaa. latinalaisittain nimellä Tolbiacum. Keskiaikana sitä suojaamaan rakennettiin linnoitus ja kaupunkioikeudet se sai 1200-luvun alkupuoliskolla. Lokakuussa 1864 Zülpich liitettiin rautatieverkkoon (Bördebahn). Sen alue moninkertaistui vuoden 1969 kuntaliitosten seurauksena. Nykyinen Zülpich koostuu kantakaupungista ja 24 siihen liitetystä osa-alueesta.

Zülpichin historiaan liittyy Tolbiacin taistelu, joka lienee käyty Zülpichin liepeillä vuonna 496. Frankit ja alemannit taistelivat toisiaan vastaan.

Zülpichin historiallista arkkitehtuuria edustaa muun muassa kirkko St. Peter, joka mainitaan ensi kerran vuonna 848.

## Talous ja liikenne
Zülpichin yrityksiä ovat muiden muassa Takasago Europe GmbH (kemikaalit, aromit), Autohaus Anton Gotzen GmbH & Co. KG (autokauppa) ja Vetter GmbH (autoteollisuus). Zülpichin rautatieasema, Bahnhof Zülpich, sijaitsee niin kutsutun Bördebahnin varrella. Maantieliikenteen yhteyksiä ovat Bundesstraße 56, Bundesstraße 265 ja Bundesstraße 477.

## Lähteet

## Aiheesta muualla
*Zülpich, Nordrhein-Westfalen, Saksa — Sunrise, Sunset, and Daylength
Senaatin papusoppa

**Senaatin papusoppa** () on Yhdysvaltain senaatin ravintolassa päivittäin tarjoiltava keitto, joka on myös yksi senaatin perinteistä. Perinteisesti se valmistetaan valkoisista pavuista, savukinkusta, sipulista ja voista. Suolaa ja pippuria lisätään oman maun mukaan. Toisinaan soppaan voidaan lisätä myös perunaa.

Papusopan alkuperästä ei ole täyttä varmuutta, mutta sitä on tarjoiltu senaatissa joko vuodesta 1904 tai 1905 lähtien. Soppaperinteen isäksi nimetään joko demokraattien Frank Dubois tai republikaanien Knute Nelson.

Vuonna 1943, toisen maailmansodan aiheuttaman säännöstelyn takia, papusoppa poistettiin hetkellisesti senaatin ravintolan ruokalistalta. Tätä poikkeusta lukuun ottamatta papusoppa on muuten ollut ruokalistalla joka päivä. Vuoteen 1949 soppa oli senaatin ulkopuolella melko tuntematon, kunnes Valkoisen talon ensimmäinen naispuolinen valokuvaaja Marion Carpenter heitti lautasellisen keittoa häntä kritisoineen kolumnistin päälle, jonka mukaan Carpenter oli käyttänyt naisellista viehätysvoimaansa päästäkseen valokuvaamaan poliitikkoja.

Muut kuin senaattorit ja senaatin työntekijät voivat tilata keittoa kongressitalon vierailukeskuksesta. Tammikuussa 2025 keittoannos maksoi 6,25 dollaria.

## Lähteet
Alastaron kirkonkylä

**Alastaron kirkonkylä** on kirkonkylä ja taajama Alastarolla Loimaalla. Kirkonkylä oli Alastaron hallinnollinen keskus vuoteen 2009, jolloin se liitettiin Loimaan kaupunkiin.

Alastaron kirkonkylän taajamassa on 1 104 (2021) ja postinumeroalueella 1 658 asukasta (2023).
## Lähteet
Autokratia Oy

**Autokratia Oy : Diktaattorit, jotka haluavat hallita maailmaa** on yhdysvaltalaisen toimittajan ja kirjailijan Anne Applebaumin kirjoittama kirja. Hän käsittelee teoksessa yksinvaltaisia valtioita suhteessa demokraattisiin valtioihin. 

Kirjan johdanto perustuu Applebaumin kuuluisaan tekstiin "The Bad Guys Are Winning", pahikset ovat voitolla. Applebaum päättää johdannon tiivistämällä kirjan tarkoituksen sanoihin: "Toisilta kopioidun tekniikan ja taktiikan turvin, yhteisten taloudellisten intressien nimissä ja ennen kaikkea päättäväisen vallassa pysymisen halun yhdistäminä itsevaltiaat uskovat olevansa voitolla. Tämä usko – sen synty, sen sitkeys, sen vakiintuminen demokraattisen maailman avulla ja meidän mahdollisuutemme kukistaa se – on kirjani aihe." 

Applebaum avaa ensimmäisessä luvussa, kuinka lännen taloudellinen riippuvuus Neuvostoliitosta aikoinaan syntyi. Taustalla oli luja usko siihen, että taloudellinen yhteistyö, kauppakumppanuus tekisivät tulevaisuudessa sotilaallisen konfliktin mahdottomaksi. Yhteistyötä ajoi erityisesti Länsi-Saksan ulkoministeri Willy Brandt, ja sitä ruvettiin konkreettisesti luomaan vuonna 1967 kokouksessa Itävallassa. Ruvettiin rakentamaan kaasuputkia halki Euroopan, projektina, joka maksoi paljon ja olisi pysyvä rakennelma, jota ei voi purkaa. Putket yhdistivät koko Euroopan Moskovaan. Brandtin avustaja Egon Bahr antoi politiikalle nimen "Wandel durch Annäherung" ('Muutos lähentymisen kautta'), joka myöhemmin muuttui muotoon "Wandel durch Handel".('Muutos kaupankäynnin kautta') Yhdysvalloissa oltiin näkevinään kaupankäynnin seuraukset, kun taas Euroopassa uskottiin sen kykyyn edistää rauhaa ja hyvinvointia. Ronald Reaganin aikana sama usko kaupankäynnin voimaan levisi Yhdysvaltoihinkin. Reaganin mukaan kaupankäynti Kiinan kanssa ja vapaiden markkinoiden henki "avaa tietä yhteiskunnan oikeudenmukaistumiselle". Mutta, kuten Applebaum esittää, onkin käynyt päinvastoin: autokratia ja suvaitsemattomuus ovat levinneet demokraattiseen maailmaan.

## Arviot
Poliittisen historian emeritusprofessori Kimmo Rentola esittelee kirjan Helsingin Sanomissa. Kirjan tapausten määrä ja niiden muodostama kokonaisuus mykistää hänetkin, ja hän toteaa vielä: "Asioita seuranneellekin lukijalle voi tulla yllätyksenä, miten suunniteltuna ja koordinoituna sorron koneisto toimii."

*[[Voima (lehti)|Voiman]]* Iida Siimes lukee kirjaa erityisesti Venäjän Ukrainaan kohdistaman hyökkäyssodan kautta. Hän muistuttaa Applebaumin varoituksella ”turboahdetuista disinformaatiokampanjoista”, kuinka Venäjältä tulee disinformaatiota verkkoon monella kielellä eri maanosissa. Siksi monet uskovat Ukrainan aloittaneen hyökkäyssodan Venäjällä.

## Lähteet

## Aiheesta muualla
* The Bad Guys Are Winning, The Atlantic 15.11.2021
Cole Kmet

**Cole Kmet** (s. 10. maaliskuuta 1999 Lake Barrington, Illinois, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Kmet edustaa NFL-joukkue Chicago Bearsia. Ennen NFL-uraansa hän pelasi Notre Damen yliopiston joukkueessa. Bears varasi hänet toisella kierroksella 43. varausvuorolla . Heinäkuussa 2020 Kmet teki Bearsin kanssa nelivuotisen ja yhteensä 7,5 miljoonan dollarin arvoisen tulokassopimuksen. Heinäkuussa 2023 Kmet teki Bearsin kanssa nelivuotisen ja yhteensä 50 miljoonan dollarin arvoisen jatkosopimuksen. Kmet on pelannut 84 NFL:n runkosarjan ottelua. Näissä otteluissa hänellä on 258 kiinniottoa, 2 592 kiinniottojaardia, ja 19 kiinniotolla tehtyä touchdownia. Hän on edennyt juoksemalla kahdeksan jaardia. Kmet on pelannut yhden  ottelun. Tässä ottelussa hänellä oli kolme kiinniottoa ja 16 kiinniottojaardia. Tilastot päivitetty kauden 2024 jälkeen.

## Lähteet
Tuomo Nygrén

**Tuomo Juhani Nygrén** (20. huhtikuuta 1947 Utajärvi – 14. toukokuuta 2024) oli suomalainen fyysikko ja professori.

## Henkilöhistoria
Nygrénin vanhemmat olivat opettaja Lennart Jalmar Nygrén ja Rauha Laatanaho ja puoliso vuodesta 1994 Ritva Juvani. Nygrén tuli ylioppilaaksi Muhoksen yhteiskoulusta 1966 ja valmistui Oulun yliopistosta filosofian kandidaatiksi 1971 ja lisensiaatiksi 1975. Filosofian tohtoriksi hän väitteli siellä 1981. 

Nygrén oli Oulun yliopiston fysiikan assistentti, yliassistentti ja useaan otteeseen vastaava apulaisprofessori 1972–1987 sekä 1988–1995 ja yliopiston fysiikan dosentti 1983–2000. Suomen Akatemian vanhempi tutkija hän oli 1987 ja 1995–2000 ja Oulun yliopiston fysiikan professori 2000–2014. Vierailevana tutkijana Southamptonin yliopistossa Englannissa Nygrén toimi 1986. Hän osallistui myös kansainväliseen EISCAT- ja COSPAR-yhteistyöhön. Nygrénin tutkimuskohteita olivat muun muassa ionosfäärifysiikka, epäkoherentti sironta ja satelliittitomografia.

## Julkaisuja
* *Radiosäteen eteneminen keskileveysasteiden ionosfäärissä*, Oulu: Oulun yliopisto, 1975 (lisensiaatintyöl)
* *Investigations on the propagation of radio waves in the high- and mid-latitude ionosphere*, Oulu: Oulun yliopisto, 1981 (väitöskirja)
* *Introduction to incoherent scatter measurements*, Sodankylä: Invers, 1996

## Lähteet
Nahka-antura

**Nahka-antura** (*Gymnachirus texae*) on amerikananturoihin kuuluva kalalaji. Lajia tavataan lämpimistä vesistä Atlantin länsiosista. 

## Koko ja ulkonäkö
Nahka-antura voi kasvaa suurimmillaan 12–15 cm pitkäksi. Laji on ruumiinrakenteeltaan litteä ja pyöreä. Silmät sijaitsevat oikealla kyljellä. Selkä- ja peräevät ovat pitkät ja vatsaevät ovat yhtyneet peräevään. Rintaevä on vain oikealla kyljellä. Nahka-antura on suomuton ja oikea kylki on väriltään ruskehtava tai harmahtava. Ruumiissa on useita kapeita raitoja, jotka ulottuvat selkä- ja peräeviin. Kalan vasen kylki on vaalean ruskehtava tai kellertävä.

## Levinneisyys ja elintavat
Nahka-anturaa tavataan Meksikonlahdelta Floridasta Yucatanin niemimaalle. Laji elää hiekka- tai mutapohjilla usein kivikkoisten tai meriheinää kasvavien alueiden lähellä.

## Lähteet
Nurotan luonnonpuisto

**Nurotan luonnonpuisto** () on luonnonsuojelualue Nurotavuorilla Jizzaxin alueen Forishin piirissä Uzbekistanissa. Sen pinta-ala on 17&nbsp;752 hehtaaria.

Nurotan luonnonpuisto on perustettu vuonna 1975 aikaisemman, vuonna 1961 perustetun rauhoitusalueen pohjalta. Sen tärkein tehtävä on harvinaisen argaalin alalajin *Ovis ammon severtzovin* sekä vuoriston pähkinä- ja hedelmäpuiden suojelu. Puisto kuuluu Uzbekistanin ympäristöministeriön luonnonsuojelualueviraston alaisuuteen. Sen hallinto sijaitsee Forishin piirin keskuksessa Bogʻdonissa.

Luonnonpuisto sijaitsee Nurotavuorten keskiosassa. Se käsittää vuoriston korkeimman huipun Hayotboshin (2&nbsp;169 metriä), vuorten rinteitä ja reuna-alueita. Kasvi- ja eläinkunta ovat ominaisia Keski-Aasian matalille ja keskikorkeille vuoristoille. Nurotavuorten erikoispiirre on, että siellä yhtyvät Tienšanin ja Pamir–Alain vuoristoalueiden sekä pohjoispuolella sijaitsevan Kyzylkumin aavikon lajistot..

Nurotavuorten ilmasto on ympäröivää aluetta kosteampi ja leudompi. Vuoret ovat vanhastaan olleet asuttuja ja niillä on harjoitettu puutarhaviljelyä ja karjanhoitoa, minkä seurauksena alkuperäiset metsät ovat lähes kokonaan hävinneet. Reuna-alueilla ja alarinteillä on marunoiden, nurmikoiden ja sarojen muodostamaa puolisavannia ja ylempänä pensas- ja puolipensaskasvillisuutta, joka koostuu manteleista, orapihlajista, kirsikkapuista, tuhkapensaista ja ruusuista sekä matalista päärynäpuista, pistaaseista ja vaahteroista. Laaksoissa ja vuoristopurojen varrella on istutettuja metsäpuutarhoja, joiden päälaji on saksanpähkinä. Niissä kasvaa lisäksi aasianomenapuita, mulperipuita, aprikooseja, kirsikoita, luumuja, viiniköynnöksiä, päärynöitä, poppeleita, pajuja, jalavia, plataaneja ja Keski-Aasiassa harvinaisia idäntuijia. Vaikeapääsyisissä paikoissa on säilynyt alkuperäisiä katajia.

Luonnonpuiston suppeaan nisäkäslajistoon kuuluvat muun muassa kääpiöhevosenkenkäyökkö, aavikkolepakko, korsakki, tiikerihilleri, piikkisika, villisika ja susi. Aiemmin Kyzylkumin jäännösvuorilla sekä Turkestan- ja Zarafšonvuorilla eläneitä ”severtsovinlampaita” (*Ovis ammon severtzovi*) oli 2000-luvun alussa jäljellä vain 1&nbsp;700–1&nbsp;800 yksilöä. Luonnonpuisto on tärkeä muuttolintujen pysähdyspaikka sekä varsinkin petolintujen ja raadonsyöjien pesimäpaikka. Alueella on kalliopiirroksia ja arkeologisia kohteita.

Luonnonpuiston lähellä sijaitsevissa kylissä on tarjolla kotimajoitusta ja vierasmajoja. Hoyatin kylässä on 16 hehtaarin laajuinen severtsovinlammastarha ja Mojrumissa tuhatvuotinen suuri idäntuija.

## Lähteet
Albert Ferdinand Leikola

**Albert Ferdinand Leikola** (aik. **Leidenius**; 22. helmikuuta 1853 Kurikka – 6. kesäkuuta 1933 Keuruu) oli suomalainen pappi. Hän kirjoitti ylioppilaaksi Vasa Gymnasiumista 22.6.1872, suoritti teologisen erotutkinnon 1875 ja pastoraalitutkinnon 23.2.1883. Leikola toimi vuodesta 1876 lähtien Kurikan seurakunnan kappalaisena, vuodesta 1886 Perhon seurakunnan, vuodesta 1890 Artjärven, 1900–1907 Alahärmän ja viimeksi 1906–1933 Keuruun kirkkoherrana. Hän sai rovastin arvon 23.3.1910 ja hänet nimitettiin lääninrovastiksi 12.3.1914. Perhe otti uudelleen käyttöön hänen isoisänsä isän sukunimen Leikola vuonna 1906.
Leikolan 18 lapsesta tunnettuja ovat Laimi Leidenius, Aare Leikola ja Erkki Leikola.

## Lähteet
Yhdysvallat vastaan Windsor

**Yhdysvallat vastaan Windsor** () on Yhdysvaltain korkeimman oikeuden 26. kesäkuuta 2013 antama päätös, jonka nojalla samaa sukupuolta olevilla pareilla on oikeudet samoihin liittovaltion sosiaalietuuksiin kuin muillakin pareilla.

Tapaus vaikutti epäsuoraan kaksi vuotta myöhemmin annettuun Obergefell vastaan Hodges -tapaukseen.

## Tausta
Vuonna 1996 säädetty Defense of Marriage Act (lyh. DOMA) määritteli avioliiton liittovaltion tasolla yhden miehen ja yhden naisen väliuseksi juridiseksi liitoksi.

Edith Windsor ja Thea Spyer olivat seurustelleen 40 vuotta ja menivät naimisiin Kanadassa vuonna 2007, jossa samaa sukupuolta olevat pystyivät solmimaan avioliiton. Pari muutti sittemmin New Yorkin osavaltioon Yhdysvaltojen puolelle, jossa Spyer kuoli vuonna 2009. New York oli tässä vaiheessa päättänyt tunnustaa samaa sukupuolta olevien parien avioliiton.

Windsor yritti hakea vapautusta liittovaltion perintöverosta perittyään kuolleen puolisonsa kotitalon, mihin kaikilla pariskunnilla on oikeus. Liittovaltio kuitenkin kieltäytyi myöntämästä verovapautusta, koska ei tunnustanut samaa sukupuolta olevien parien avioliittoa. Windsor maksoi perintöveroa 363 053 dollaria ja pyrki tämän jälkeen hakemaan summaa veronpalautuksena verovirastolta, mutta sai kielteisen päätöksen. 

## Alemmat oikeusasteet
Windsor päätti haastaa liittovaltion oikeuteen jouduttuaan maksamaan mielestään aiheettomasti perintöveroa, koska New Yorkin osavaltio tunnusti hänen avioliittonsa. Windsor sai oikeusapua ACLU:lta. Presidentti Barack Obaman hallinto ei suostunut puolustamaan DOMA:a, joten Yhdysvaltoja edusti kongressin molempia puolueita edustava lainneuvonnallinen ryhmä (, lyh. BLAG), jonka mukaan verovapauden ulottaminen samaa sukupuolta oleviin pariskuntiin vaikuttaisi negatiivisesti liittovaltion budjettiin. 

Piirioikeus määräsi asettui Windsorin puolelle 6. kesäkuuta 2012, koska katsoi osan DOMA:sta olevan Yhdysvaltain perustuslain 5. lisäyksen vastainen. Tuomari määräsi verovirastoa palauttamaan Windsorin maksaman perintöveron. Yhdysvaltain oikeusministeriö haki valituslupaa BLAG:lle. Tapausta käsiteltiin toisen piirin valitustuomioistuimessa, joka päätti jättää alemman oikeusasteen päätöksen voimaan.

## Korkein oikeus
Korkein oikeus ilmoitti 7. joulukuuta 2012 ottavansa tapauksen käsittelyyn.

Oikeus pyrki mm. vastaamaan kysymykseen siitä, että nauttivatko samaa sukupuolta olevat parit samaa viidennen lisäyksen takaamaa oikeutta tasavertaiseen kohteluun lain edessä kuin heteroparitkin, mikäli he ovat menneet laillisesti naimisiin osavaltiossa, joka tunnustaa samaa sukupuolta olevien parien avioliitot. Oikeus järjesti kuulemisen 27. maaliskuuta ja antoi päätöksensä 26. kesäkuuta.

Tuomarit äänestivät 5–4 seuraavasti:

Korkeimman oikeuden päätös kumosi DOMA:n osittain muttei kokonaan. Enemmistön mielipiteen kirjoitti Kennedy.

## Lähteet
Jamieson Greer

**Jamieson Greer** on yhdysvaltalainen kansainväliseen kauppaan erikoistunut juristi. Donald Trump nimesi Greerin Yhdysvaltain kauppaedustajaehdokkaakseen marraskuussa 2024. Hän astui virkaansa 27. helmikuuta 2025.

Greer on suorittanut oikeustieteen tutkinnon Virginian yliopistossa, ja opiskellut myös Pariisin Sorbonnessa. Hän on osakas King & Spaldingin lakiasiaintoimistossa. Uransa alkuvuosina hän työskenteli Ilmavoimissa neuvonanajana ja oli sijoitettuna jonkun aikaa Irakiin.

Greer työskenteli presidentin hallinnossa myös Trumpin ensimmäisen presidenttikauden aikana.

## Lähteet
Yhdysvaltalainen sukellusvene NR-1

**NR-1** oli 1969-2008 Yhdysvaltain laivaston käytössä ollut ydinkäyttöinen pienoissukellusvene, joka oli suunniteltu niin meritieteelliseen tutkimukseen kuin hylkyjen pelastamiseen. 

## Valmistus
Amiraali Hyman G. Rickover ajaman hankkeen pohjalta suunniteltu alus tilattiin General Dynamics Electric Boatilta Grotonista, joka sijaitsee Connecticutissa. Rickover nimesi aluksen johtamansa yksikön *Naval Reactors divisionin* mukaan.

Aluksen pituus oli 45 metriä ja painerungon pituus 29,3 metriä. Alus oli varustettu pyörillä tukemaan pohjassa liikkumista ja siinä oli keulassa manipulaattori. Keulassa ja perässä oli kahdet tunnelipotkurit ristiin asennettuina siten, että niillä pystyttiin paitsi säätämään sukellussyvyttä niin myös kääntämään alusta paikoillaan että siirtämään sivusuunnassa. Aluksessa oli 12 hengen miehistö, jolla se pystyi maksimissaan 30 päivän sukellukseen. Maksimi sukellussyvyys oli noin 900 metriä. Hitaan 4 solmun matkanopeuden vuoksi alus tarvitsi hinaus- ja huoltolaivan.

## Palvelus
Aluksen kotisatamana oli Naval Submarine Base New London.

Aluksen ensimmäinen tehtävä oli Azoreilla, jossa sukellusveneille vaaraa aiheuttivat merenalaiset tulivuoret. Tulivuorten meteli häiritsi kaikuluotainten käyttöä. NR-1 avusti NATOa pystyttämään radiomajakoita helpottamaan sukellusveneiden navigointia ja kommunikointia.
 
Vuonna 1986 *NR-1* osallistui avaruussukkula Challengerin onnettomuuden hylyn osien etsimiseen.


Early_design_sketch_of_the_NR-1..jpg|Varhainen NR-1 hahmotelma
US_Navy_submarine_NR-1_drawing_1985.png|NR-1 sivuprofiili
081202-N-8467N-002.jpg|NR-1 joulukuussa 2008 hieman ennen sen poistamista käytöstä


## Kirjallisuutta
*

### Lähteet
Sotāpanna

**Sotāpanna** (paali) buddhalaisuudessa on käännettynä "virtaan saapuva" tai "virran voittaja", joka on saavuttanut ensimmäisen neljästä valaistumisen asteesta. Sotāpannaa seuraa Buddhan opetuksen mukaan kolme valaistumisen vaihetta: Sakadāgāmi (kerran palaava), Anāgāmi (ei-palaava), ja Arahant (täysin vapautunut).

## Katso myös

* Arhat

## Lähteet
Pamir–Alai

**Pamir–Alai** on vuoristoalue Keski-Aasiassa Fergananlaakson eteläpuolella. Se käsittää Hisor–Alain ja Pamirin vuoristot sekä Tadžikistanin painanteen. Alue kuuluu Tadžikistaniin sekä osittain Kirgisiaan, Uzbekistaniin ja Turkmenistaniin.

## Lähteet
Vaanijahämähäkit

**Vaanijahämähäkit**  (*Miturgidae*) on hämähäkkien heimo.

Useimmat vaanijahämähäkit ovat aktiivisia öiseen aikaan. Ne liikkuvat maan pinnalla ja piilottavat muunansa pussimaiseen pesään kivien tai karikkeen alle. Vuonna 2010 vaanijahämähäkkejä tunnettiin maailmassa 400 lajia, jotka jaettiin 30 sukuun. Niiden luokittelua on muuutettu vuosien varrella.

## Suomessa tavattuja lajeja
Suomessa on tavattu kuusi lajia.
* luhtaodakki (*Zora armillata*)
* lehto-odakki (*Zora nemoralis*)
* lapinodakki (*Zora palmgreni*)
* letto-odakki (*Zora parallela*)
* metsäodakki (*Zora silvestris*)
* kangasodakki (*Zora spinimana*)

## Lähteet
Karl Nikolai Hellman

**Karl Nikolai Hellman** (1. helmikuuta 1875 Helsinki – 1. heinäkuuta 1943 Helsinki) oli suomalainen musiikkiluutnantti, kapellimestari ja director musices.

Hellman suoritti asevelvollisuutensa 1:ssä Uudenmaan Tarkk’ampujapataljoonassa 1897–1899. Jo tätä ennen 1895 hän tuli Filharmoniseen orkesteriin suorittaen myöhemmin Filharmonisen seuran täydellisen oppikurssin. Helsingin Kaupunginorkesteriin Hellman kuului vuodesta 1914 alkaen toimien muun muassa toisena konserttimestarina. Sotilaskapellimestarina hän sai musiikkivänrikin arvon vuonna 1919 tultuaan samana vuonna vähän aiemmin nimitetyksi Uudenmaan Rakuunarykmentin kapellimestariksi. Hellman tuli 1920 Rannikkolaivaston kapellimestariksi ja hänet nimitettiin musiikkiluutnantiksi 1923. Laivaston soittokunnan päällikkönä Hellman oli vuoteen 1935 saakka.

## Lähteet
Veikkausliigan kuukauden pelaaja

**Veikkausliigan kuukauden pelaaja** on Suomen jalkapallon pääsarjan Veikkausliigassa kuukausittain jaettava palkinto. Kuukauden pelaajan palkinto myönnetään kuukauden parhaalle pelaajalle. Palkinnon myöntää Veikkausliiga.

## Palkitut

## Katso myös
* Vuoden liigapelaaja

## Lähteet
Tokion luonnontieteiden yliopisto

**Tokion luonnontieteiden yliopisto** (), epävirallisesti tunnettu nimillä Rikadai (理科大) tai yksinkertaisesti Ridai (理大), on yksityinen tutkimusyliopisto, joka sijaitsee Shinjukussa, Tokiossa, Japanissa.

## Historia
Tokion luonnontieteiden yliopisto perustettiin vuonna 1881 nimellä Tokion fysiikan akatemia, ja sen perustivat 21 Tokion yliopisto luonnontieteiden tiedekunnan fysiikan laitoksen valmistunutta opiskelijaa. Vuonna 1883 se nimettiin uudelleen Tokion tiedekorkeakouluksi, ja vuonna 1949 se saavutti yliopistostatuksen ja sai nimekseen Tokion luonnontieteiden yliopisto.
Japanilaisen kirjailijan Sōseki Natsume romaanin Botchan päähenkilö on valmistunut Tokion luonnontieteiden yliopisto.

Vuoteen 2016 mennessä Tokion luonnontieteiden yliopisto on ainoa yksityinen yliopisto Japanissa, joka on tuottanut Nobelin palkinnon voittajan, ja ainoa yksityinen yliopisto Aasiassa, joka on tuottanut Nobelin palkinnon voittajia luonnontieteiden alalla.

## Kampukset
Tokion luonnontieteiden yliopisto pääkampus sijaitsee Shinjuku Kagurazaka-alueella. Lähin juna-asema on Iidabashin asema.

Pääkampuksen lisäksi Shinjukussa yliopistolla on muita kampuksia eri puolilla maata:

*Kagurazaka (pääkampus): Shinjuku, Tokio
*Fujimin koulurakennus: Chiyoda-ku, Tokio
*Katsushikan kampus: Katsushika-ku, Tokio
*Nodan kampus: Noda, Chiba
*Oshamamben kampus: Oshamambe, Hokkaidō

## Tunnettuja yliopistossa opiskelleita ja opettaneita

File:Kotaro_Honda.jpg|Kotaro Honda, entinen rehtori, nimitettiin ehdokkaaksi vuoden 1932 Nobelin fysiikanpalkinto saajaksi..
File:Akira_Fujishima_cropped_2_Akira_Fujishima_201711.png|Akira Fujishima, entinen johtaja, valokatalyytin löytäjä.
File:Satoshi_Ōmura_5040-2015.jpg|Satoshi Ōmura, entinen oppilas, vuoden 2015 Nobelin fysiologian tai lääketieteen palkinto voittaja.
File:Terumi_Tanaka_at_2024_Nobel_Peace_Prize_Ceremony_3_(cropped).jpg|Terumi Tanaka, Nihon Hidankyō -järjestön edustaja, vuoden 2024 Nobelin rauhanpalkinto voittaja.


## Lähteet

## Aiheesta muualla
Luolahämähäkit

**Luolahämähäkit**  (*Nesticidae*) on hämähäkkien heimo.

Heimoon kuuluu noin 290 lajia, jotka jaetaan 16 sukuun.

Aikuiset luolahämähäkit ovat 3–6 mm pitkiä. Niiden jalat ovat keskipitkät tai selvästi pitkät. Kahdeksan silmää sijaitsevat kahdessa vaakasuorassa rivissä. Verkot ovat vaakasuorassa ja ne rakennetaan varjoisiin paikkoihin kuten luoliin tai kellareihin.

Suomessa on tavattu yksi tähän heimoon kuuluva laji, euroluolakki (*Nesticus cellulanus*).

## Lähteet

## Aiheesta muualla
* UniProt: Taxonomy - Nesticidae 
* Global Biodiversity Information Facility (GBIF): Nesticidae
Bastuträsk

**Bastuträsk** on taajama Norsjön kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 329 asukasta.

## Lähteet

## Aiheesta muualla
Talohämähäkit

**Talohämähäkit**  (*Oecobiidae*) on hämähäkkien heimo.

Heimossa on 19 lajia, jotka on jaettu kahteen sukuun, Oecobius ja Uroctea.

Suomessa on tavattu 14 kertaa edustajia yhdestä tähän heimoon kuuluvasta lajista, hyrrätalokki *Oecobius navus*.

## Lähteet
Yhdysvaltain kauppaedustaja

**Yhdysvaltain kauppaedustaja** on ministeriin rinnastettava korkea virkamies Yhdysvaltojen hallinnossa. Hän toimii presidentin pääasiallisena neuvonantajana, neuvottelijana ja tiedottajana kauppakysymyksissä ja johtaa Yhdysvaltain kauppaedustajan toimistoa ().

Yhdysvaltain kauppaedustajan toimisto vastaa Yhdysvaltojen kansainväliseen kauppaan ja sijoituksiin liittyvän politiikan kehittämisestä ja koordinoinnista sekä valvoo neuvotteluja muiden maiden kanssa.

USTR on osa presidentin toimeenpanovirastoa. USTR koordinoi virastojen välisen rakenteen kautta kauppapolitiikkaa, ratkaisee erimielisyyksiä ja valmistelee asioita presidentin päätettäväksi. Kauppaedustaja toimii myös Overseas Private Investment Corporationin (OPIC) hallituksen varapuheenjohtajana, on Millennium Challenge Corporationin hallituksessa, on Export-Import Bankin hallituksen äänioikeutettu jäsen ja Kansainvälisen raha- ja rahoituspolitiikan kansallisen neuvoa-antavan toimikunnan jäsen.

## Luettelo kauppaedustajista

## Lähteet
Vili Lehdonvirta

**Vili Lehdonvirta** (s. 1980 Espoo) on suomalainen taloussosiologi ja professori.

Lehdonvirta opiskeli Teknillisessä korkeakoulussa pääaineena informaatioverkostoja ja sivuaineena tietotekniikkaoikeutta. Hän valmistui diplomi-insinööriksi vuonna 2005. Lehdonvirta julkaisi ensimmäisen tieteellisen artikkelinsa vuonna 2004. Sen aiheena olivat Euroopan unionin tietosuojalainsäädännön vaikutukset kansainväliseen dataliikenteeseen. Lehdonvirta väitteli taloussosiologiassa tohtoriksi Turun kauppakorkeakoulusta vuonna 2009. Hänet nimitettiin Turun yliopiston dosentiksi vuonna 2010. Hän työskenteli tutkijatohtorina Tokiossa ja Lontoossa. Lehdonvirta aloitti työskentelyn Oxfordin yliopiston Internet-instituutissa vuonna 2013. Hänestä tuli vuonna 2020 sen taloussosiologian ja digitaalisen sosiaalitutkimuksen professori. Lehdonvirta johti vuosina 2015–2021 Euroopan tiedeneuvoston rahoittamaa iLabour-tutkimushanketta. Hän toimitti *Policy & Internet* -lehteä vuosina 2013–2018.

Lehdonvirrasta tuli sittemmin Aalto-yliopiston teknologiapolitiikan professori. Hän kuitenkin jatkoi puolikkaalla työajalla toimintaansa Oxfordin Internet-instituutissa. Lehdonvirta on tutkinut politiikan ja teknologiayritysten vuorovaikutuksen vaikutusta internetin maantieteeseen sekä digitaalisten markkinoiden ja alustojen keskittymistä teknologian alan suuryhtiöille. Hän on julkaissut kirjat *Cloud Empires: How digital platforms are overtaking the state and how we can regain control* ja *Virtual Economies: Design and analysis*. Lehdonvirta on toiminut neuvonantajana Euroopan komissiolle ja Maailmanpankille.

*[[The New Yorker]]* väitti Lehdonvirtaa vuonna 2011 yhdeksi mahdollisista ehdokkaista bitcoinin keksineeksi Satoshi Nakamoto -nimimerkillä tunnetuksi henkilöksi.

## Lähteet
Alsterbro

**Alsterbro** on taajama Nybron kunnassa Kalmarin läänissä Smålandin historiallisessa maakunnassa Ruotsissa. Taajamassa oli 419 asukasta vuoden 2023 lopussa.

## Lähteet

## Aiheesta muualla
Niklas Engdahl

**Niklas Sven Jan Engdahl** (s. 9. syyskuuta 1974 Tukholma) on ruotsalainen näyttelijä.
## Rooleja
* *[[Bonusperhe]]* – Henrik
* *[[Bonusperhe-elokuva]]* (2022) – Henrik
* *[[Luokkajuhla (vuoden 2013 elokuva)|Luokkajuhla]]* (2013) – Nille
* *[[Whiskey on the Rocks]]* (2024) – ylipäällikkö Börje Lagercrantz
## Lähteet

## Aiheesta muualla
Nopsahämähäkit

**Nopsahämähäkit**  (*Philodromidae*) on hämähäkkien heimo. Nopsahämähäkit jaetaan 30 sukuun.

Suomessa on tavattu edustajia viidestätoista tähän heimoon kuuluvasta lajista.
* kultanopsakki *Philodromus aureolus*
* jokanopsakki *Philodromus cespitum*
* viirunopsakki *Philodromus collinus*
* harmonopsakki *Philodromus emarginatus*
* havunopsakki *Philodromus fuscomarginatus*
* tuohinopsakki *Philodromus margaritatus*
* jäkälänopsakki *Philodromus poecilus*
* tunturitanakki *Thanatus arcticus*
* hietatanakki *Thanatus arenarius*
* sukkulatanakki *Thanatus formicinus*
* raitatanakki *Thanatus striatus*
* rantakorsikki *Tibellus maritimus*
* viirukorsikki *Tibellus oblongus*
* hietanopsakki *Rhysodromus fallax*
* kanervanopsakki *Rhysodromus histrio*

## Lähteet
Torvihämähäkit

**Torvihämähäkit** (*Segestriidae*) on hämähäkkien heimo. Torvihämähäkit jaetaan viiteen sukuun.

Aikuiset torvihämähäkit ovat 6–22 mm pitkiä, niiden jalat ovat lyhyet tai keskipitkät (alle kaksi kertaa vartalon pituus); silmiä on kuusi.

Torvihämähäkit rakentavat seitistä torvimaisen putken seinänrakoon, kaarnankoloon tai kivien alle. Ne vaanivat väijymässä saalistaan (putkesta lähtevät langat toimivat laukaisulankoina ohi kulkeville hyönteisille ja varoittavat vaanivaa hämähäkkiä).

Suomessa on tavattu lähes 200 kertaa tähän heimoon kuuluvaa pahtatorvikki-lajia (*Segestria senoculata*).

## Lähteet
Lennart Jähkel

**Carl Gustav Lennart Jähkel** (s. 27. syyskuuta 1956 Piitime) on ruotsalainen näyttelijä. Hän opiskeli Malmön näyttämökoulussa 1979–1982 ja on sen jälkeen työskennellyt teattereissa ympäri Ruotsia, vuodesta 1996 pääosin Tukholman kaupunginteatterissa. Suurelle yleisölle hän tuli tutuksi televisiosarjasta *Goda grannar* (1987). Lisäksi hänet tunnetaan muun muassa komediasarjoista *C/o Segemyhr* (1998–2004) ja *Pistvakt* (1998–2000). Vuonna 1996 Jähkel sai parhaan miessivuosan Guldbaggen elokuvasta *Metsästäjät*.
## Rooleja
* *[[Niin kuin taivaassa]]* (2004) – Arne
* *[[Populäärimusiikkia Vittulajänkältä (elokuva)|Populäärimusiikkia Vittulanjänkältä]]* (2004) – Einari
* *[[Seksi, toivo ja rakkaus]]* (2005) – Lennart
* ** (2006) – Greger Frankman

## Lähteet

## Aiheesta muualla
Antti Ruusuvuori

Antti Ruusuvuori on suomalainen elokuvaaja. Hän on työskennellyt laajasti elokuvien, televisiosarjojen ja videotaiteen parissa. Ruusuvuori hallitsee myös steadicamin käytön ja hyödyntää sitä omissa töissään, minkä lisäksi hän on toiminut steadicam-operaattorina monessa suomalaisessa elokuvassa.
Antti Ruusuvuori aloitti uransa elokuva-alalla vuonna 1998 valoharjoittelijana elokuvassa ''Poika ja ilves''. Tämän jälkeen hän työskenteli kymmenen vuotta kamera-assistenttina ja siirtyi itsenäiseksi elokuvaajaksi vuonna 2008.

Ruusuvuori työskenteli ohjaaja Tuukka Temosen kanssa elokuvassa ''Meduusalla ei ole sydäntä'' (2025). Elokuvan yhdessä pääosassa esiintynyt Konsta Hietanen liittyy myös Ruusuvuoren uran alkuvaiheisiin, sillä molemmat aloittivat uransa *Poika ja ilves* -elokuvan kuvauksissa.

Hänen työtään on nähty myös kansainvälisissä yhteyksissä, kuten videotaiteilija Eija-Liisa Ahtilan teoksissa. Ruusuvuoren yhteistyö videotaiteilija Eija-Liisa Ahtilan kanssa on ollut merkittävää ja monipuolista. Heidän yhteistyönsä alkoi Ruusuvuoren toimiessa kamera-assistenttina Ahtilan lyhytelokuvassa *Missä on missä* (2009). Tämän jälkeen hän toimi B-kuvaajana teoksessa *Marian ilmestys* (2010). Viimeisimpänä yhteistyönään Ruusuvuori toimi pääkuvaajana Ahtilan teoksessa *Heijastus metsästä* (2024), joka on kahdeksankanavainen installaatio, tutkielma metsän tilallisuudesta ja elollisten yhteiselosta.

## Lähteet

https://kinotavast.net/2024/08/08/kuvaaja-antti-ruusuvuori-haluaa-olla-mukava-tyokaveri/

https://www.imdb.com/name/nm0752228/

https://serlachius.fi/eija-liisa-ahtila-heijastus-metsasta/

### Viitteet
Louhikkohämähäkit

**Louhikkohämähäkit**  (*Titanoecidae*) on hämähäkkien heimo. Se jaetaan viiteen sukuun.

Suomessa on tavattu yhteensä 36 kertaa edustajia kahdesta tähän heimoon kuuluvasta lajista, lumilouhikki
*Titanoeca nivalis* ja paahdelouhikki *Titanoeca spominima*.

## Lähteet
Ilveshämähäkit

**Ilveshämähäkit**  (*Oxyopidae*) on hämähäkkien heimo. Siihen kuuluu yli 500 lajia, jotka on jaettu yhdeksään sukuun.

Monet ilveshämähäkit eivät rakenna verkkoja, vaan vaanivat ja tarvittaessa juoksevat saaliinsa perässä tai hyppäävät sen kimppuun. Heimon nimi tuleekin ilvestä muistuttavasta ketterästä saalistusliikehdinnästä.

Suomessa on tavattu yli 200 kertaa edustajia yhdestä tähän heimoon kuuluvasta lajista, ilvespompukki
*Oxyopes ramosus*.

## Lähteet
WR 140

**WR 140** on kirkas Wolf-Rayet-tähti, joka on osa **SBC9 1232** kaksoistähti -järjestelmää. Järjestelmä sijaitsee Joutsen tähdistössä ja on taivaalla Denebin, Gamma Cygnin ja Delta Cygnin muodostaman kolmion keskellä. WR 140 on järjestelmänsä kaksoistähdistä toissijainen tähti ja järjestelmän ensisijainen tähti on kehittyneen spektriluokan O4-O5 tähti, joka on todennäköisimmin jättiläistähti tai ylijättiäinen.  

## Ominaisuudet
WR 140 on luonnehdittu pohjoisen pallonpuoliskon kirkkaimmaksi Wolf-Rayet-tähdeksi, vaikka myös Joutsen tähdistön WR 133 on verrattain kirkas. Wolf-Rayet-tähdet ovat kaksoistähti-järjestelmän tähdistä kevyempiä ja himmeämpiä järjestelmän ensisijaiseen tähteen nähden, tästä syystä niitä pidetään tähtijärjestelmän toissijaisina tähtinä, vaikka ne hallitsevat spektriä leveillä emissioviivoillaan.

WR 140 on luokiteltu muuttuvaksi tähdeksi ja se on listattu yleisten muuttuvien tähtien luetteloon nimellä **V1687 Cyg**. WR 140 visuaalinen kirkkaus vaihtelee vain hyvin vähän.

## Tutkimus
WR 140 kohdistuva kiinnostus johtuu pääasiassa infrapunavalon vaihteluun tähden kiertoradalla, ja sitä tutkitaan laajasti sen jaksoittain vapauttaman, tähtituulina purkautuvan, avaruuspölyn vuoksi. Tähteä pidetään prototyyppinä tähtien kohtaamisen myötä syntyvän tähtituulen muodostamiselle.

Tähtituuli muodostuu WR 140 osuessa kiertoradallaan jäjrestelmän ensisijaisen tähden läheisyyteen, joka johtaa kiihtyvään vauhtiin ja tähden äkilliseen kääntymisen massiivisen objektin ympärillä, tämän myötä WR 140 uloimmasta kerroksesta irtoaa kerros, joka purkautuu tähtituulena avaruuteen.

James Webb -avaruusteleskoopin WR 140:sta ja sen tuottamasta tähtituulesta tekemien havaintojen myötä tutkijat ovat saaneet parempaa käsitystä siitä miten elämälle tarpeelliset alkuaineet, kuten hiili, on levinnyt maailmankaikkeudessa. 

## Lähteet
Gävlen teatteri

**Gävlen teatteri** () on Ruotsin Gävlessä sijaitseva vuonna 1878 valmistunut teatteri. Pariisin Palais Garnierista vaikutteita saaneen rakennuksen suunnitteli Axel Fredrik Nyström.
## Lähteet

## Aiheesta muualla

* Teatterin kotisivut
Kush Maini

**Kush Maini** (; s. 22. syyskuuta 2000 Bangalore) on intialainen autourheilija, joka kilpailee tällä hetkellä FIA Formula 2 Championship -mestaruussarjassa. Hän on Arjun Mainin nuorempi veli.

Maini on kuulunut Alpine Academy ohjelmaan vuodesta 2023 alkaen. Mainin mentorina toimii myös kaksinkertainen Formula 1 -maailmanmestari Mika Häkkinen.

## Ura

Maini aloitti kilpauransa Italian Formula 4 -sarjassa vuonna 2016. Seuraavana vuonna Maini sijoittui sarjan loppupisteissä kahdeksanneksi. Hän ajoi samaisena vuonna kolme kilpailua ADAC Formula 4 -sarjassa.

Vuonna 2018 Maini siirtyi Englannin BRDC Formula 3 -sarjaan saavuttaen yhden voiton, kaksi paalupaikkaa ja yhteensä kahdeksan palkintosijoitusta sijoittuen sarjassa kolmanneksi. Vuonna 2019 Maini ajoi Formula Renault Eurocup -sarjassa sijoittuen kuudenneksi. Vuonna 2020 Maini palasi BRDC Formula 3 -sarjaan ja sijoittui sarjan toiseksi.

Vuonna 2021 Maini ajoi F3 Asian Championship -sarjassa, jossa hän saavutti yhden palkintosijan ja sijoittui 11:nneksi sarjataulukossa.

Vuonna 2022 Maini siirtyi FIA Formula 3 Championship -sarjaan. Seuraavana vuonna hän siirtyi FIA Formula 2 Championship -sarjaan ajaen Campos Racingillä. Vuonna 2024 Maini jatkoi F2-sarjassa ottaen yhden voiton Unkarin osakilpailusta. Vuonna 2025 Maini ajaa kolmannen kautensa F2-sarjassa DAMSilla.

Kaudella 2023–24 Maini kiinnitettiin Formula E -sarjan Mahindra Racingin varakuljettajaksi.

## Lähteet
Ajahn Chah

**Ajahn Chah** (17. kesäkuuta 1918 16. tammikuuta 1992) oli thaimaalainen buddhalainen munkki. Hän oli vaikutusvaltainen ''Buddhadhamman'' opettaja ja kahden suuren thaimaalaisen metsäperinteen luostarin perustaja.

Häntä kunnioitettiin ja rakastettiin omassa maassaan suuren viisauden miehenä, ja hän oli myös keskeisessä asemassa theravada-buddhalaisuuden perustamisessa länteen (hän perusti *Cittavekan* luostarin Yhdistyneeseen kuningaskuntaan - luostari tunnetaan yleisesti nimellä Chithurstin buddhalaisluostari). Ajahn Chahin metsätraditio on levinnyt kaikkialle Eurooppaan, Yhdysvaltoihin ja Britannian kansainyhteisöön. Ajahn Chahin dhammapuheet on äänitetty, litteroitu ja käännetty useille kielille.

Yli miljoona ihmistä, mukaan lukien Thaimaan kuninkaallinen perhe, osallistui Ajahn Chahin hautajaisiin tammikuussa 1993  joka pidettiin vuosi hänen kuolemansa jälkeen, koska "satojen tuhansien ihmisten odotettiin osallistuvan".  Hän jätti jälkeensä perinnön dhamma-keskusteluja, opiskelijoita ja luostareita.

## Lähteet
Nick Szabo

**Nick Szabo** on yhdysvaltalainen tietojenkäsittelytieteilijä, kryptografi ja juristi, joka vaikutti merkittävästi lohkoketjuteknologian kehittämiseen 1990-luvulla.

Szabo valmistui tietojenkäsittelytieteen opinnoistaan Washingtonin yliopistosta vuonna 1989. Hän väitteli oikeustieteen tohtoriksi George Washingtonin yliopiston lakikoulusta. Szabo lanseerasi 1990-luvulla älysopimuksen käsitteen. Vuonna 1998 hän ehdotti uudenlaiseksi valuutaksi tarkoitettua digitaalista järjestelmää nimeltään *bit gold*, jota on laajalti pidetty yhtenä bitcoinin keskeisistä edeltäjistä. *Bit gold* -hanke ei koskaan toteutunut, mutta siinä on monia samankaltaisuuksia sittemmin lanseeratun bitcoinin kanssa. Szabo on yksi henkilöistä, joiden on toisinaan esitetty olleen bitcoinin kehittäneen Satoshi Nakamoto -nimimerkin taustalla. Hän on kiistänyt väitteen.

## Lähteet
Tenzin Palmo

**Jetsunma Tenzin Palmo** (s. 1943) on bhikkhuni joka kuuluu tiibetinbuddhalaisuuden Kagyu -koulun Drukpa-linjaan. Hän on kirjailija, opettaja ja Dongyu Gatsal Lingin luostarin perustaja Himachal Pradeshissa, Intiassa. Hänet tunnetaan parhaiten yhtenä harvoista idässä koulutetuista länsimaisista joogeista, ja hän on asunut kaksitoista vuotta syrjäisessä luolassa Himalajalla, joista kolme vuotta tiukassa meditaatioretriitissä.

Vicki Mackenzie, joka kirjoitti hänestä kirjan *Cave in the Snow,* kertoo, että kirjan kirjoittamiseen inspiroi Tenzin Palmon lausunto buddhalaiselle aikakauslehdelle: "Olen tehnyt lupauksen saavuttaa valaistumisen naismuodossa – riippumatta siitä, kuinka monta elämää se kestää".

## Katso myös
* Bhikkhuni

## Lähteet
Kenraaliharjoitus (elokuva)

**Kenraaliharjoitus** on vuonna 2025 ensi-iltansa saanut Paula Korvan käsikirjoittama ja ohjaama suomalainen draamakomediaelokuva. Elokuva perustuu Anna-Leena Härkösen samannimiseen romaaniin. *Kenraaliharjoitus* on Korvan pitkän elokuvan esikoisohjaus. Elokuvan päärooleissa ovat Iina Kuustonen, Laura Malmivaara ja Riku Nieminen. Elokuva kertoo matkatoimistovirkailija Janesta (Kuustonen), joka järkyttyy kun hänen näyttelijämiehensä ehdottaa avointa suhdetta. Pelastaakseen parisuhteen Jane suostuu Isle of Lust -nimisiin luovan luokan seksibileisiin.

Rahoitusvaiheessa ohjaaja Paula Korva ja tuottaja Marko Talli voittivat Finnish Film Affairin pitchauskilpailun. Elokuvan työnimi oli tuolloin *Juokse lempesi edestä*.

*Kenraaliharjoitus* sai maailmanensi-iltansa Göterborgin elokuvajuhlilla 30. tammikuuta 2025. Sen levitti Suomen elokuvateattereihin Nelonen Media. Sen kansainvälisestä myynnistä vastasi tanskalainen LevelK. Elokuvan englanninkielinen nimi on *Sudden Outbursts of Emotions*. 

## Lähteet

## Aiheesta muualla
* ''Kenraaliharjoitus''-elokuvan traileri Youtubessa
Norges offisers- og spesialistforbund

**Norges offisers- og spesialistforbund** (lyh. **NOF**) on norjalainen armeijan päällystön ja sotilasasiantuntijoiden ammattiliitto. Se perustettiin vuonna 1896. Liitolla oli noin 6&nbsp;000 jäsentä vuonna 2021. NOF kuuluu keskusjärjestö Landsorganisasjoneniin.

## Entiset nimet
* *Den norske Landsunderofficersforening* (1896–1907)
* *Norges underoffisersforening* (1907–1930)
* *Norges befalslag* (1930–1978)
* *Norges Befalsforbund* (1978–1986)
* *Norges Offisersforbund* (1986–2018)

## Lähteet

## Aiheesta muualla
* Liiton verkkosivut
Tuomas Suoniemi

**Tuomas Suoniemi** (s. 16. huhtikuuta 2006 Stavanger, Norja) on suomalainen jääkiekkoilija, joka edustaa SM-liigajoukkue Kiekko-Espoota. Hän on pelipaikaltaan oikea laitahyökkääjä, mutta Suoniemi osaa pelata myös keskellä.

## Ura
### Seuraura
Suoniemi syntyi Norjan Stavangerissa, jossa hänen isänsä Tomi loi tuolloin pelaajauraa. Suoniemi kasvoi kuitenkin Forssassa ja hän on Forssan Palloseuran kasvatti. Suoniemi siirtyi 15-vuotiaana Kiekko-Espooseen kaudeksi 2021–2022, jolloin hän teki U16 SM-sarjan runkosarjassa 38 ottelussa peräti tehot 59+61=120, joilla Suoniemi voitti sarjan piste- (Reijo Leppänen -palkinto) maali- (Keijo Kuusela -palkinto) ja syöttöpörssin. Hänet palkittiin U16 SM-sarjan parhaana pelaajana Teppo Numminen -palkinnolla ja parhaana hyökkäjänä Sami Kapanen -palkinnolla sekä valittiin ensimmäiseen tähdistökentälliseen. Kaudeksi 2022–2023 Suoniemi siirtyi Turun Palloseuran U20-joukkueeseen yhdessä maalivahti Petteri Rimpisen ja hyökkääjä Emil Hemmingin kanssa. Hän voitti kauden päätteeksi U20 SM-pronssia. Suoniemi pelasi noin puolet kaudestaan TPS:n U18-joukkueessa. 

Yhden TPS:ssä vietetyn kauden jälkeen Suoniemi teki kesäkuussa 2023 yhdessä maalivahti Petteri Rimpisen kanssa vuoden mittaiset Mestis-sopimukset Kiekko-Espoon kanssa. Hän pelasi kaudella 2023–2024 Mestiksessä neljä runkosarjaottelua tehden yhden maalin, mutta suurimman osan kaudestaan Suoniemi vietti kuitenkin seuran U20-joukkueessa. Toukokuussa 2024 Kiekko-Espoo tiedotti hänen jatkavan seurassa vuoden mittaisella sopimuksella, kun joukkue nostettiin kaudeksi 2024–2025 SM-liigaan. Hän aloitti kautensa U20-joukkueessa, jonka sisäisen piste-, maali- ja syöttöpörssin Suoniemi voitti tehoilla 15+31=46. Hän sijoittui koko U20 SM-sarjan pistepörssissä yhdeksänneksi. Suoniemi valittiin sarjan toiseen tähdistökentälliseen. Hän voitti kauden päätteeksi U20 SM-hopeaa. Suoniemi pelasi ensimmäisen ja kauden ainoaksi jääneen SM-liigaottelunsa 24. tammikuuta 2025 vieraissa Turun Palloseuraa vastaan. Hänet merkittiin Kiekko-Espoon 13. hyökkääjäksi. Suoniemi sai ottelussa jääaikaa 4.32 minuuttia ja hänelle merkittiin teholukema –1.

### Maajoukkueura
Suoniemi pelasi alle 18-vuotiaiden MM-kilpailuissa vuonna 2024, jolloin hän jakoi tehoilla 3+4=7 Suomen sisäisen pistepörssin voiton Konsta Heleniuksen kanssa. Suoniemi pelasi myös Hlinka Gretzky Cupissa vuonna 2023, jolloin hän jakoi tehoilla 4+5=9 joukkueen sisäisen piste-, maali- ja syöttöpörssin voiton Emil Hemmingin kanssa.

Suoniemi pelasi myös World U-17 Hockey Challengessa vuonna 2022, jolloin hän voitti pronssia. Yhteensä Suoniemi on pelannut kahdeksan nuorten ja 36 poikien maaottelua.

## Muuta
Suoniemi pelasi juniorina myös salibandya Forssan Suuppareissa. Hänen isänsä Tomi Suoniemi pelasi omalla urallaan hyökkääjänä 25 SM-liigaottelua Hämeenlinnan Pallokerhossa ja hän loi pääsarjauraa myös Norjassa.

## Tilastot

## Lähteet
*
*
*

### Viitteet
FCAA American Football

**FCAA American Football** on suomalainen FCAA:n järjestämä amerikkalaisen jalkapallon korkeakoulusarja. Amerikkalainen jalkapallo on FCAA:n toinen laji; ensimmäinen on jääkiekko FCAA Hockey -sarjassa.

Joulukuussa 2024 Suomen Amerikkalaisen Jalkapallon Liitto (SAJL) julkaisi tiedotteen, jossa se linjasi yhteistyöstä FCAA:n kanssa ja siitä, kuinka FCAA järjestäisi amerikkalaisen jalkapallon korkeakoulusarjan vuonna 2025.

Sarjan ensimmäiselle kaudelle otettiin kaikki kahdeksan joukkuetta, jotka olivat pelanneet amerikkalaisen jalkapallon korkeakoulusarjassa vuonna 2024.

## Osallistuvat joukkueet

## Lähteet
Stokes

**Stokes** on muun muassa seuraavien henkilöiden sukunimi:

* Demi Stokes (s. 1991), englantilainen jalkapalloilija
* Doris Stokes (1920–1987), brittiläinen meedio
* George Gabriel Stokes (1819–1903), irlantilainen matemaatikko ja fyysikko
* Glenn Stokes (s. 1976), yhdysvaltalainen koripalloilija
* John Lort Stokes (1812–1885), brittiläinen amiraali
* Louis Stokes (1925–2015), yhdysvaltalainen demokraattipoliitikko
* Marianne Stokes (1855–1927), itävaltalais-brittiläinen taidemaalari
* Maurice Stokes (1933–1970), yhdysvaltalainen koripalloilija
* Suzanne Stokes (s. 1979), yhdysvaltalainen malli.

## Nimen muita merkityksiä

* Stokes Landing, aavekaupunki Alamedan piirikunnassa Kaliforniassa
* Stokesin piirikunta, piirikunta Pohjois-Carolinassa Yhdysvalloissa
* Adams–Stokesin oireyhtymä, lyhyinä tajuttomuuskohtauksina ilmenevä oireyhtymä
* George Gabriel Stokesin mukaan nimettyjä matemaattisia ja fysikaalisia käsitteitä:
** Stokesin lause, vektorianalyysin lause
** Stokesin yhtälö, hyvin pienten hiukkasten sedimentaationopeutta neste- tai kaasuvirrassa kuvaava yhtälö
** Navierin–Stokesin yhtälöt, nesteiden ja kaasujen liikettä kuvaavia yhtälöitä.
Kaj Nyman

**Kaj-Erik ”Kaj” Nyman** (s. 10. toukokuuta 1939 Helsinki) on suomalainen arkkitehti ja yhdyskuntasuunnittelun professori emeritus.

## Henkilöhistoria
Nymanin vanhemmat olivat lähetyssaarnaaja Arne Erik Nyman ja Vendla Margareta Andersson. Hänen puolisonsa 1962–1974 oli Gulvi Marianne Söderlöf. Nyman tuli ylioppilaaksi Vasa Svenska Lyceumista 1958 ja valmistui Teknillisestä korkeakoulusta arkkitehdiksi 1966 ja tekniikan lisensiaatiksi 1986. Filosofian tohtoriksi hän väitteli 1989 Tukholmassa.

Nyman oli Helsingin maalaiskunnan toimistoarkkitehti 1966–1967 ja kaavoitusarkkitehti 1967–1971 ja Pääkaupunkiseudun yhteistyövaltuuskunnan yhteistyösihteeri 1971–1978 ja osastopäällikkö 1978–1986. Suomen Akatemian nuorempi tutkija hän oli 1987–1989 ja Oulun yliopiston yhdyskuntasuunnittelun professori 1991–2002. Nymanilla on ollut myös useita asiantuntijatehtäviä ja hän on julkaissut sekä tutkimuksia että tietoteoksia ja saanut palkintoja arkkitehtuurikilpailuissa. Otto-Iivari Meurman -palkinnon hän sai 2019.

## Teoksia
* *Rakenteet, arkkitehdin kieli? Arkkitehtien muotokielivalintojen ja rakennustekniikan muutosten kytkennät Suomessa vuosina 1960–84*, Espoo: Teknillinen korkeakoulu, 1986 (lisensiaatintyö)
* *Husens språk: den byggda tingslighetens och de arkitektoniska intentionernas dialekt*, Tukholma: Atlantis, 1989 (väitöskirja)
* *Talojen kieli*, Helsinki: Rakennusalan kustantajat, 1998
* *Sinisilmäisyyden aika: suunnittelun myyttejä 1950–2000*, Rakennusalan kustantajat RAK: Sarmala, 2003
* *Arkkitehtuurin kadotettu kieli*, Helsinki: Multikustannus, 2008
* *Byggd miljö som representation av sin användning: en arkitekturteori*, Helsinki: Books on Demand, 2021
* *Arkkitehtuuri, käyttäjän taide*, Helsinki: Ntamo, 2023

## Lähteet